open-index/open-wikipedia-markdown huggingface dataset:
Robert FitzRoy

Vara-amiraali **Robert FitzRoy** (5. heinäkuuta 1805 – 30. huhtikuuta 1865) oli englantilainen sotilas ja poliitikko. Hän on ehkä tunnetumpi jälkipolville ''HMS Beaglen'' kapteenina matkalla, johon osallistui myös Charles Darwin ja jonka aikana Darwin alkoi kehitellä evoluutioteoriaansa.

FitzRoy aloitti merisotakoulun 12-vuotiaana. Hänestä tuli luutnantti 19-vuotiaana vuonna 1824, ja hänet lähetettiin Etelä-Amerikkaan. Siellä hänet ylennettiin laivan kapteeniksi ja määrättiin saattamaan päätökseen edeltäjänsä aloittama merialueiden kartoitustyö Tulimaan ja Patagonian lähivesillä.

FitzRoy toimi myös Durhamista torypuolueesta valittuna parlamenttiedustajana vuosina 1841–1843 ja Uuden-Seelannin toisena kuvernöörinä vuosina 1843–1845.

FitzRoy hyväksyttiin Royal Societyn jäseneksi 1851. Hän sai vastuulleen merisäähavaintojen keruun ja analysoinnin, Hän kehitti käsitteen synoptinen säähavaintokartta, ja julkaisi Britannian ensimmäiset sääkartat. Hän pyrki kehittämään helppokäyttöistä barometriä ja keksi siinä yhteydessä säätilan ennustamiseen tarkoitetun myrskylasin.

Hän osallistui vuonna 1860 Oxfordin evoluutioväittelyyn, jossa hän vaati yleisöä uskomaan ennemmin Jumalaan kuin ihmiseen. Hänen sanotaan tunteneen häpeää osuudestaan evoluutioteorian kehittämisessä. Hän kärsi masennuksesta ja teki itsemurhan vuonna 1865.

## Lähteet

## Aiheesta muualla

* Admiral Robert FitzRoy (1805–1865) Weather Online
Zoological Society of London

**Zoological Society of London** (ZSL) on vuonna 1826 perustettu englantilainen akateemikkojen eläintieteellinen seura.

Seuran perustajajäseniin kuuluivat muun muassa Robert Peel, Nicholas Aylward Vigors, Humphry Davy ja Thomas Stamford Raffles. Heidän tavoitteenaan oli luoda järjestö, joka huolehtisi "Luonnonhistorian tieteen kaikkien muotojen kultivaatiosta, ja erityisesti Ison-Britannian ja Irlannin luonnonhistorian kultivaatiosta".

Vuonna 1828 järjestö avasi jäsenilleen tarkoitetun puistoalueen, jossa voitiin tutkia eläimiä. Puistosta kehittyi Lontoon eläintarha. Nykyään järjestö on kansainvälinen tieteellinen järjestö, jonka päätehtävä on eläinten ja näiden elinalueiden konservointi.

Järjestön päättävä elin on 15-jäseninen neuvosto.

## Lähteet

## Aiheesta muualla

* Zoological Society of Londonin verkkosivut
Zoology of the Voyage of H.M.S. Beagle

**The Zoology of the Voyage of H.M.S. Beagle Under the Command of Captain Fitzroy, R.N., during the Years 1832 to 1836**, lyhyemmin **Zoology of the Voyage of H.M.S. Beagle**, on viisiosainen kirja, joka julkaistiin yhdeksässätoista sitomattomassa osassa helmikuun 1838 ja lokakuun 1843 välillä, tosin pienellä lisämaksulla kirjan sai ostettua viidessä sidotussa niteessä. Sen kirjoitti useampi kirjailija, ja editoinnista sekä valvonnasta huolehti Charles Darwin. Darwin myös lisäsi kirjaan huomioita ja alaviitteitä sekä myös kirjoitti pari lukua kuten 1. osan esipuheen.

## Lähteet
Royal Entomological Society of London

**Royal Entomological Society of London**, aiemmin **Entomological Society of London** on englantilainen hyönteistutkijoiden yhdistys. Järjestö perustettiin vuonna 1833. Charles Darwin osallistui aktiivisesti järjestön kokouksiin palattuaan Beagle-matkaltaan. Järjestö haluttiin perustaa, koska haluttiin entomologiaa edistävä järjestö.

## Lähteet
Glen Roy

**Glen Roy** () on Skotlannin ylämaalla sijaitseva luonnonsuojelualue. Se on ehkä tunnetumpi eräästä alueelta löytyvästä geologisesta arvoituksesta. Alueella on kolme luonnonmuodostelmaa, jotka muistuttavat ihmisen tekemiä teitä. Ilmiötä kutsutaan *Parallel Roadsiksi*. Tosiasiassa kyse on säilyneistä jään eristämistä vanhoista rannikoista lyhyeltä lämpimältä ajalta ennen viimeisintä jääkautta. Alueen rakenteiden tutkiminen oli tärkeä osa jääkausiteorian kehittämistä 1800-luvulla. Ilmiö on kiinnostanut lukuisia tutkijoita, kuten esimerkiksi Charles Darwinia.

## Lähteet

## Aiheesta muualla

* Glenroy
Maer Hall

**Maer Hall** on Staffordshiressa, Englannissa sijaitseva kartanorakennus. Lähellä sijaitseva ruukuntekoalue Stoke-on-Trentissä houkutteli Josiah Wedgwood II:n, Charles Darwinin sedän, hankkimaan kyseisen talon. Paikalla on ollut kartano vuodesta 1282, mutta nykyinen talo on noin vuodelta 1680.

## Lähteet
Jean Makoun

**Jean II Makoun** (s. 19. toukokuuta 1983 Yaoundé, Kamerun) on kamerunilainen jalkapalloilija. Hän edustaa englantilaista Aston Villaa. Hän viihtyy parhaiten keskikentän pohjalla puolustavassa roolissa. Hänen parhaat ominaisuutensa ovat voima, kestävyys ja pelinlukutaito.

## Ura
Makoun aloitti jalkapallon jo nuorena kotimaassaan. Ensimmäinen ammattilaissopimus syntyi kuitenkin vasta Ranskassa, jossa Lille onnistui värväämään nuorukaisen. Lillessä Makoun vakiinnutti pian asemansa yhtenä, aina Mestarien liigaan asti selvinneen joukkueen, avainpelaajana.

Jean Makounin hyvät otteet Lillessä herättivät paljon huomiota ympäri Eurooppaa. Makoun valitsi monien tarjokkaiden joukosta Ranskan mestari Olympique Lyonnais.

## Maajoukkue
Makoun oli mukana Kamerunin joukkueessa Afrikan-mestaruuskilpailussa 2004. Joukkue voitti alkulohkonsa, mutta tippui heti seuraavalla kierroksella. Jean Makoun osallistui myös kaksiin seuraaviin mestaruuskilpailuihin.
Emma Darwin

**Emma Darwin** (o.s. Wedgwood, 2. toukokuuta 1808 – 7. lokakuuta 1896) oli Charles Darwinin serkku ja vaimo. He saivat yhdessä kymmenen lasta.

Hän syntyi perheen kartanossa Maer Hallissa varakkaaseen sukuun. Hänen isoisänsä isän puolelta oli posliinitehtailija Josiah Wedgwood. Lapsena hän asui jonkin aikaa Pariisissa, jossa Frédéric Chopin opetti hänelle pianonsoittoa. Emma perheineen auttoi Charles Darwinia saamaan isänsä luvan matkustaa ''HMS Beaglella''. Kun Charles palasi matkaltaan hän kosi Emmaa, ja 11. marraskuuta 1838 pari kihlautui. Häitä vietettiin 29. tammikuuta 1839. Emma Darwin auttoi miestään tämän lukuisten sairastelujen aikana, mikä omalta osaltaan auttoi Charlesia tämän tieteellisissä saavutuksissa. Emma soitti usein miehelleen pianoa, ja Charles Darwin käsitteleekin *[[Ihmisen polveutuminen ja sukupuolivalinta]]* -teoksessa monen sivun verran musikaalisen lahjakkuuden kehittymistä seksuaalivalinnan kautta. Suurin kiistanaihe Charlesin ja Emman avioliitossa oli ristiriita Emman syvän uskonnollisuuden ja Charlesin agnostisuuden välillä.

## Lähteet

## Aiheesta muualla
* Emma Darwinin päiväkirjat
Joseph Dalton Hooker

**Joseph Dalton Hooker** (30. kesäkuuta 1817 – 10. joulukuuta 1911) oli englantilainen kasvitieteilijä ja tutkimusmatkailija. Hän teki tutkimusmatkoja muun muassa Tasmaniassa, Aasiassa, Afrikassa ja Etelämantereella. 

Seitsemän vuoden ikäisenä hän alkoi osallistua isänsä William Jackson Hookerin pitämiin kasvitieteen luentoihin Glasgow'n yliopistossa. Hän sai lääketieteen maisterin tutkinnon vuonna 1839. Hän osallistui Britannian geologiseen tutkimiseen vuonna 1846. Vuosina 1847–1850 hän tutki Himalajaa. Hän oli Charles Darwinin ystävä ja kannattaja, ja osallistui Oxfordin evoluutioväittelyyn 1860.

Kasvitieteessä Hookerista käytetään tieteellisen nimen perässä käytetään auktorilyhennettä **Hook.f.**.

## Lähteet

## Aiheesta muualla
Fort Rouge (linnoitus)

**Fort Rouge** oli linnoitus Kanadassa, Assiniboinejoen rannalla lähellä nykyistä Winnipegin kaupunkia. Linnoituksen tarkka paikka ei ole tiedossa. Nimi () tarkoittaa *punaista linnoitusta*.

Vuonna 1738 Sieur Louis Damours de Louvieres rakensi linnoituksen Pierre La Vérendryelle ja hänen pojilleen Louis-Josephille ja Francoislle. Hän jatkoi pian matkaansa kauemmaksi länteen Assiniboinejokea pitkin, jossa hän rakensi uuden Fort La Reinen linnoituksen. Linnoitus toimi lähinnä etappina matkoilla kauemmas länteen ja se hylättiin jo 1749.

Ranskalaisten läntisten joukkojen komentaja Jacques Legardeur de Saint-Pierre vietti alueella 1752-1753 talven ja tiettävästi uudelleenrakensi linnoituksen samalle paikalle. Tutkimusten mukaan linnoitus olisi sijainnut joen pohjoisrannalla. Tieto on tosin kiistanalainen, sillä toisten tutkimusten mukaan linnoitus olisi sijainnut etelärannalla.

North West Company rakensi vuonna 1807 Fort Gibraltarin linnoituksen Redjoen ja Assiniboinejoen yhtymäkohtaan.

Winnipegin kaupunginosa Fort Rouge on saanut nimensä linnoituksen mukaan.
Fort Rouge

**Fort Rouge** tarkoittaa seuraavia:

* Fort Rouge (linnoitus), Linnoitus Assiniboinejoen rannalla lähellä nykyistä Winnipegin kaupunkia.
* Fort Rouge (Winnipeg), Winnipegin kaupunginosa.
* Agran linnoitus, Agrassa, Intiassa sijaitseva linnoitus ja mogulien aikainen asuin- ja hallintorakennus.
Carbonia-Iglesiasin maakunta

**Carbonia-Iglesiasin maakunta** (, ) oli yksi Italian maakunnista vuoden 2016 loppuun asti. Vuoden 2017 alusta alkaen maakunnasta tuli osa Etelä-Sardinian maakuntaa.

Maakunta sijaitsi Sardinian saaren lounaisosassa. Sen pinta-ala oli 1&nbsp;495 km², ja asukkaita oli vuoden 2015 lopussa vajaat 130&nbsp;000.

Maakunta muodostui 23 kunnasta, hallintokeskuksia olivat Carbonia ja Iglesias. Maakuntaan kuuluivat myös Sant’Antiocon ja San Pietron saaret. Alueen väkiluvultaan suurimmat kunnat olivat (31.12.2015):

## Lähteet
Alex Ross

**Alex Ross** (s. 1968) on yhdysvaltalainen musiikkikriitikko ja tietokirjailija. Hän on työskennellyt The New Yorker -lehden toimituksessa vuodesta 1996 ja julkaisi vuonna 2007 länsimaista 1900-luvun taidemusiikkia käsittelevän teoksen *The Rest Is Noise: Listening to the Twentieth Century*.

Ross opiskeli St. Albansin yksityisessä lukiossa Washingtonissa ja valmistui Harvardin yliopistosta vuonna 1990. Hän on toiminut aikaisemmin muun muassa The New Republic -lehden toimituksessa ja *[[The New Yorker]]* -lehden avustajana.

Rossin vuonna 2007 julkaistu esikoiskirja *The Rest Is Noise: Listening to the Twentieth Century* nousi New York Timesin bestseller-listalle ja sai monia palkintoja, muun muassa *National Book Critics Circle* -palkinnon, Guardianin esikoiskirjapalkinnon ja se oli vuoden 2008 Pulitzer-palkintofinalisti.

Alex Ross on naimisissa ohjaaja-näyttelijä Jonathan Liseckin kanssa ja asuu New Yorkin Chelsean kaupunginosassa.

## Teokset
*  

## Lähteet

## Aiheesta muualla
* Alex Rossin blogi
Boris Berman

**Boris Berman** (, s. 3. huhtikuuta 1948 Moskova) on venäjänjuutalainen pianisti ja musiikkipedagogi.

Berman opiskeli Moskovan konservatoriosa Lev Oborinin alasuudessa pianoa ja cembaloa. Vuonna 1973 Berman muutti Israeliin ja myöhemmin Yhdysvaltoihin. Berman on toiminut pianon opettajana Indianan, Bostonin ja Tel-Avivin yliopistoissa ja toimii tällä hetkellä Yalen yliopiston pianonsoiton laitoksen johtajana. 

Berman on levyttänyt Philips, Deutsche Grammophon ja Melodia -levymerkeille muun muassa Alexander Scriabinin ja Dmitri Šostakovitšin musiikkia. Berman tuoreimpiin levytyksiin kuuluvat kaksi Naxoksen julkaisemaa John Cagen preparoidulle pianolle säveltämien teosten levytystä, jotka valittiin BBC Music Magazinen *Top Recording* -kategoriaan sekä Šostakovitšin ja Alfred Schnittken pianokvintettojen levytys, joka oli Grammy-palkintoehdokkaana.

*Yale University Press* julkaisi Bermanin teoksen *Prokofiev's Piano Sonatas* vuonna 2008.

## Lähteet
BOPE

**Batalhão de Operações Policiais Especiais** eli **BOPE** () on Brasilian Rio de Janeiron  osavaltion sotilaspoliisin alainen pataljoonan vahvuinen erikoisyksikkö, jota komentaa tällä hetkellä everstiluutnantti Wilman René Gonçalves Alonso. BOPE on perustettu 19. tammikuuta 1978. BOPE taistelee pääosin faveloissa (brasilialainen slummi) toimivia huumejengejä vastaan. 

Vuonna 2007 ensi-iltansa saanut elokuva Tropa de Elite kertoo BOPE:n toiminnasta.

## Aseet ja varustus

*FN P90 
*FN FAL ja Para-FAL 
*Colt M16 
*Colt M4A1 
*AK-47 
*Heckler & Koch G3 
*Heckler & Koch PSG1 
*M1 carbine 
*Benelli M3 pumppuhaulikko 
*Taurus PT92 
*Taurus PT100 
*Heckler & Koch MP5 ja MP5K
Pariisin arrondissementit

**Pariisin arrondissementit** eli **piirit** () ovat Pariisin kaupungin hallinnollisia alayksikköjä. Pariisissa on kaksikymmentä piiriä, ja jokainen piiri jakautuu neljään kaupunginosaan eli kortteliin (). Piirit on numeroitu spiraalinmuotoisesti sisältä ulospäin siten, että pienimmät numerot ovat keskellä. Piirit perustettiin 11.&nbsp;lokakuuta 1795, jolloin niitä oli kaksitoista. Nykyinen jako kahteenkymmeneen piiriin on Napoleon III:n perustama vuodelta 1860, kun Pariisiin liitettiin sen esikaupunkeja. Myöhemmin Pariisiin on liitetty myös kaksi silloisten rajojen ulkopuolella sijainnutta suurta puistoaluetta. Näistä Bois de Boulogne kuuluu virallisesti 16. ja Bois de Vincennes 12.&nbsp;piiriin, mutta ne jätetään usein esimerkiksi tilastoissa niiden ulkopuolelle.

Marseillen ja Lyonin kaupungit on Pariisin tavoin jaettu piireihin, Marseille kuuteentoista ja Lyon yhdeksään. Algerian kuuluessa Ranskalle myös Algerin kaupunki oli jaettu kymmeneen piiriin.

## Piirit ja kaupunginosat

## Arrondissementtien pinta-ala ja väkiluku

## Lähteet
Lelle

**Lelle** on pienkauppala () Keski-Virossa Raplamaan maakunnassa Kehtnan kunnassa. Lelle on rautateiden risteysasema: sieltä lähteen rautatie Tallinnaan, Viljandiin ja Pärnuun. 

Lellessä on noin 500 asukasta.

Lellessä järjestettiin vuosina 2004–2015 Lelle Alternatiiv -musiikkifestivaali. Siellä oli esimerkiksi vuonna 2008 noin 2&nbsp;000 kävijää kuuntelemassa 60:tä yhtyettä viidestä maasta. 


Lelle õigeusu kirik.jpg| Lellen ortodoksinen kirkko.
Lelle jaamahoone (04-2012).jpg| Lellen rautatieasema.
Lelle jaama veetorn.jpg| Rautatieaseman vesitorni.


## Lähteet
Medio Campidanon maakunta

**Medio Campidanon maakunta** (, ) oli yksi Italian maakunnista. Se sijaitsi Sardinian saaren länsiosassa.

Medio Campidanon maakunnan pinta-ala oli 1&nbsp;516 km², ja asukkaita oli 100&nbsp;000. Maakunta muodostui 28 kunnasta, ja sen hallintokeskuksia olivat Sanluri ja Villacidro.

Helmikuussa 2016 maakunnasta tuli osa Etelä-Sardinian maakuntaa.

Alueen väkiluvultaan suurimmat kunnat olivat:

## Lähteet
Head

**Head N.V.** on urheiluvälineitä ja -vaatteita valmistava yritys, joka tunnetaan pääasiassa laskettelusuksista ja tennismailoista. 

Yritys perustettiin vuonna 1950 Baltimoressa Yhdysvalloissa, mutta nykyään yrityksen pääkonttori on Itävallassa.

## Aiheesta muualla

* Yrityksen kotisivu
Maansuru

**Maansuru** on erityisen merkittävän henkilön kuoleman tai suuren onnettomuuden vuoksi jossakin valtiossa julistettu suruaika. Merkittäviä henkilöitä ovat esimerkiksi valtionpäämies, hänen puolisonsa, monarkian kuningashuoneen jäsenet ja yleisesti arvostetut poliitikot, sotilaat tai muut henkilöt. Maansuruun liittyy valtiosta riippuen suruliputus koko maassa, sotilaiden ja hovin käyttämät surumerkit sekä julkisten huvien toimeenpanokielto.

## Katso myös
*Hovisuru

## Lähteet
Preparoitu piano

**Preparoitu piano** on 1900-luvun taidemusiikkia varten kehitetty soitin, jossa tavallisen pianon tai flyygelin kieliin kiinnitetään erilaisia esineitä, jotka muuttavat soittimen ääntä. 

Käsitteen ”preparoitu piano” kehitti alun perin John Cage 1940-luvulla teoksen *Bacchanale* yhteydessä, vaikka pianon kieliä oli manipuloitu jo paljon tätä aikaisemminkin. Muun muassa Erik Satie, Maurice Ravel ja Henry Cowell olivat käyttäneet preparointia pianon soinnin muuttamiseksi jo ennen Cagea.

## Katso myös
*Preparoitu kitara
*Sonatas and Interludes

## Lähteet
Rytíři Kladno

**Rytíři Kladno,** joka tunnetaan myös nimellä **HC Kladno**, on kladnolainen jääkiekkojoukkue joka pelaa Tšekin korkeimmalla sarjatasolla Extraligassa (2021-).  Joukkue pelaa kotiottelunsa Zimní Stadionilla. 

Joukkue on tuottanut monta NHL-tasolle noussutta pelaajaa kuten (seuran omistaja) Jaromír Jágr, Tomáš Kaberle, František Kaberle, Tomáš Plekanec, Radko Gudas, Patrik Eliáš, sekä Martin Procházka. Myös jääkiekon SM-liigasta tutut: Petr Tenkrát, Radek Smoleňák sekä Ivan Huml ovat Kladnon kasvatteja. Joukkue putosi toiseksi korkeimmalle sarjatasolle kaudeksi 2002-2003 ja uudestaan vuonna 2014, mutta muuten joukkue on totuttu näkemään Tšekin korkeimmalla tasolla Extraligassa. Tšekkoslovakian aikoihin Kladnon edustusjoukkue kisasi tiukasti maansa mestaruudesta ja voittikin sen kuusi kertaa. HC Kladno on aikanaan saanut tukea alueen terästeollisuudelta. Seuran alamäen syynä pidetään yleisesti ennen vuosituhannen vaihdetta tapahtuneita teollisuuden konkursseja ja niiden seurauksena sulkeutuneita rahahanoja. 

## Saavutuksia
:**Tšekkoslovakian mestari:** 6 (1959, 1975, 1976, 1977, 1978, 1980) 
:**Euroopan mestari:** 1 (1977)

## Joukkue kaudella 2025–2026

### Valmennus & Joukkueenjohto
* **Päävalmentaja:** Radim Rulík 
* **Apuvalmentaja:** Tomáš Plekanec 
* **Apuvalmentaja:** Marek Židlický 
* **Maalivahtivalmentaja:** Ondřej Pavelec 
* **Videovalmentaja:** Radek Jirátko 
* **Fysiikkavalmentaja:** Tomáš Horna 
* **Huoltopäällikkö:** Jiří Jelínek 
* **Huoltopäällikkö:** Marek Mudra 
* **Jääkiekkotoiminnanjohtaja:** Martin Špaček 
* **Toimitusjohtaja:** Renata Pánková 
* **Urheilutoimenjohtaja:** Jiří Burger 
* **Joukkueenjohtaja:** Václav Blažek 
* **Omistaja:** Jaromír Jágr 

*Lähde: EliteProspects*

## Pelaajat
### NHL Alumni
HC Kladnolla on useita NHL-pelaajia, mukaan lukien Jaromír Jágr, Patrik Eliáš, Tomáš Plekanec, Tomáš Vokoun, Marek Židlický, Radek Smoleňák, Michal Pivoňka, Martin Procházka, Pavel Patera, Milan Hnilička, Jiří Tlustý , Tomáš Kaberle ja František Kaberle.

## Lähteet

## Aiheesta muualla

*Kotisivut
* Kladno Sport
* Meltzer, Bill.  "Kladno: Small Town, Big Draft Legacy". Artikkeli NHL.comissa 27.6.2006.
Kirjallisuusoppi

**Kirjallisuusoppi. Aapisesta äänirunoon** on kirjallisuudentutkija Yrjö Hosiaisluoman teos, joka sisältää noin 1400 hakusana-artikkelia kirjallisuudesta. Teos on uudistettu laitos vuonna 2003 ilmestyneestä *Kirjallisuuden sanakirjasta*. Ensimmäisen laitoksen kustansi WSOY ja päivitetyn Avain.

## Lähteet

## Aiheesta muualla
* Soikkeli, Markku: Kirjallisen yleissivistyksen sanakirja. *Sanelma* 2004.
Sonatas and Interludes

**Sonatas and Interludes** () on John Cagen vuosina 1946–1948 säveltämä sarja pianokappaleita preparoidulle pianolle. Teos koostuu kuudestatoista sonaatista ja neljästä välisoitosta, ja sen esittäminen kestää noin tunnin. Teoksen ensiesityksestä on olemassa ristiriitaisia tietoja. Maro Ajemian esitti siitä osia vuonna 1946, ja useiden lähteiden mukaan Cage esitti koko teoksen vuonna 1948 North Carolinassa *Black Mountain Collegessa*, kun taas joidenkin lähteiden mukaan Ajemian ensiesitti sen 11. tammikuuta 1949. Teos on omistettu Maro Ajemianille. Sävellystä on pidetty yhtenä pianomusiikin mestariteoksista, ja vuoteen 2000 mennessä siitä on tehty jo 14 erillistä levytystä.

Teoksen esittämisen vaatima pianon preparointi kestää noin kaksi ja puoli tuntia, ja sen aikana 45 pianon ääntä muokataan laittamalla kielien väliin erilaisia ruuveja, muttereita sekä muovin ja kumin kappaleita. Preparointi jakaa pianon kolmeen erilliseen sointiryhmään.

Cagen mukaan teoksen koristeellisten melodioiden ja rauhallisen tunnelman on tarkoitus ilmentää intialaisen estetiikan yhdeksää tunnetilaa: "sankarillinen", "eroottinen", "iloinen", "ihmettelevä", "pelko", "viha", "suru", "vastenmielisyys" ja "rauhallisuus", johon kaikki muut tunnetilat lopulta johtavat. *Sonatas and Interludes* oli Cagen ensimmäinen hindufilosofiaa hyödyntänyt sävellys, ja säveltäessään teosta hän luki intialaisen taidehistorioitsijan Ananda Coomaraswamyn teoksia.

Sonaatit I–VIII ja  XII–XVI noudattavat rytmistä AABB-rakennetta. Kahdessa ensimmäisessä välisoitossa ei ole toistettavia rakenteita, ja kaksi jälkimmäistä välisoittoa sekä sonaatit IX, X ja XI sisältävät preludin, välisoiton ja loppusoiton. Välisoitot on sijoitettu neljännen, kahdeksannen (toinen ja kolmas) ja kahdennentoista sonaatin jälkeen. Sonaatit XIV ja XV on yhdistetty nimen *"Gemini – after the work of [[Richard Lippold]]"* alle.

## Lähteet
Mighty Morphin Power Rangers The Movie: Original Soundtrack Album

**Mighty Morphin Power Rangers The Movie: Original Soundtrack Album** on vuoden 1995 *[[Power Rangers (elokuva)|Power Rangers]]* elokuva-albumi. Sen julkaisivat Fox Records ja Atlantic Records C-kasettille ja CD-levylle. Levyllä kuultiin useiden tunnettujen artistien kappaleita, kuten Red Hot Chili Peppers, Van Halen, Dan Hartman ja They Might Be Giants. Albumin singlenä oli Shampoo "Trouble". Albumin kesto on c-kasetilla 46 minuuttia ja 39 sekuntia, kun taas CD:llä se on hivenen pidempi Aaron Watersin esittämän *Cross My Line* bonuskappaleen myötä.

## Kappaleet
# 
# 
# 
# 
# 
# 
# 
# 
# 
# 
# 
#  (bonusraita)

## Artistit
*The Power Rangers Orchestra
*Red Hot Chili Peppers
*Shampoo
*Devo
*Snap!
*Fun Tomas
*Van Halen
*Dan Hartman
*They Might Be Giants
*Power Jet
*Graeme Revell
*Aaron Waters

## Mighty Morphin Power Rangers The Movie: Original Motion Picture Score

**Mighty Morphin Power Rangers The Movie: Original Motion Picture Score** on vuoden 1995 *[[Power Rangers (elokuva)|Power Rangers]]* -elokuvan musiikkialbumi, jonka sävelsi Graeme Revell. Sen julkaisi Fox Records 26. syyskuuta 1995.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet

## Aiheesta muualla
* MusicBrainz
Luettelo vuoden 1966 miehittämättömistä avaruuslennoista

Vuonna 1966 tehtiin 117 onnistunutta satelliittien ja muiden miehittämättämien avaruusalusten laukaisua. Epäonnistuneita laukaisuja oli 13 eli yli 10% kaikista laukaisuyrityksistä. Avaruustoimijat olivat lähes ainoastaan Yhdysvallat ja Neuvostoliitto. 

## Onnistuneet laukaisut
 

## Epäonnistuneet kantorakettien laukaisut
* 6.1.66, DMSP-3B F5 (OPS 2394), sotilaallinen sääsatelliitti,  Thor-LV2D Burner-1 (2), Vandenberg
* 27.3.66, Molnija-1 (3), tietoliikennesatelliitti, Molnija-M (Blok-ML), Baikonurin kosmodromi
* 24.3.66, Proton (3) eli pelkkä raketin koelento?, Proton, Baikonurin kosmodromi
* 4.5.66, KH-4A 32 (OPS 1508), vakoilusatelliitti, Thor-SLV2A Agena-D, Vandenberg
* 17.5.66, Kosmos (119) (Zenit-4 #(18)), Voskhod, Baikonurin kosmodromi 
* 17.5.66, GATV 9 (TDA 5), Atlas-SLV3 Agena-D, Cape Canaveral
* 26.8.67, IDCSP (8), IDCSP (9), |IDCSP (10), IDCSP (11), IDCSP (12), IDCSP (13), |IDCSP (14), GGTS 2, Titan-3C, Cape Canaveral 
* 16.9.66, Kosmos (129) (Zenit-2 #(34)), vakoilusatelliitti, Vostok-2, Baikonurin kosmodromi
* 26.9.66, Ohsumi (#1), L-4S Ka, Japani
* 16.11.66, Kosmos (132) (Strela-2 #2), sotilaallinen tietoliikennesatelliitti, Kosmos-3, Baikonurin kosmodromi  
* 14.12.66, Kosmos (136) (Sojuz-Test #(2)), miehitetyn aluksen testi tyhjänä, Sojuz, Baikonurin kosmodromi
* 19.12.66, Ohsumi (#2), tiedesatelliitti?, L-4S, Ka?, Japani

 
## Aiheesta muualla
*Güntherin avaruussivun Chronology-kohdasta laukaisujen historia (päälähde)
*Kanadalainen avaruushistoriasivusto (toinen päälähde)
*Russian Space Web
*Jonathan McDowellin avaruussivusto 
*NASA Jet Propulsion Laboratoryn avaruuslennot
*Miehittämättömien lentojen englanninkielinen keskustelusivu
Kanariansaarten vaakuna

**Kanariansaarten vaakuna** on lipun ohella Espanjalle kuuluvien Kanariansaarten symboli. Se hyväksyttiin vuonna 1982. Siinä on sinisellä pohjalla seitsemän hopeista vuorta symboloiden Kanariansaarten saaria, jotka ovat Teneriffa, La Palma, La Gomera, El Hierro, Gran Canaria, Lanzarote ja Fuerteventura. Vaakunan yläpuolella on Espanjan kuninkaaseen viittaava kruunu ja teksti "Oceano' eli valtameri espanjaksi. Vaakunan molemmin puolin on kilven kannattelijoina Kanariandoggi-rotuiset koirat.
High School Musical: The Concert

**High School Musical: The Concert** oli 30. marraskuuta 2006 – 29. toukokuuta 2007 välisenä aikana järjestetty Disney Channelin *[[High School Musical]]* -elokuvan musiikkiin perustunut konserttikiertue. 40 kaupunkia kiertänyt kiertue suuntautui Yhdysvaltoihin, Kanadaan ja Latinalaiseen Amerikkaan. Kiertueen aikana pidettiin kaikkiaan 51 esitystä.

Kiertueella esiintyivät *High School Musical* -elokuvan näyttelijät Drew Seeley, Vanessa Hudgens, Ashley Tisdale, Lucas Grabeel, Corbin Bleu ja Monique Coleman.
Soul Captain Band (EP)

**Soul Captain Band** on samannimisen reggae-yhtyeen omakustanne EP vuodelta 1999. Levy oli myöhemmin ladattavissa yhtyeen kotisivulta. Uusi versio ei ole mukana kaikilla levyn painoksilla. 

## Kappaleet

# 
# 
# 
# 
# 

## Kokoonpano
* Jukka Poika: laulu, melodika (4., 5.)
* Seppo Paarma: kitara
* Jori Hulkkonen: kitara
* Tommi Tikkanen: kosketinsoittimet, ohjelmointi (4., 5.)
* Sonja Korkman: perkussiot
* Kari Hulkkonen: basso
* Joakim Bachmann: rummut (2., 3.)
* Jaakko Lukkarinen: rummut (1.)

* Äänittänyt ja miksannut Jukka Poika & Tommi Tikkanen Tattari- ja Nosturistudioilla 1999
VHK Vsetín

**VHK Vsetín** on tšekkiläinen jääkiekkojoukkue. Joukkueen kotiareena on Zimní Stadion Na Lapači Vsetínissä. Seura on voittanut viisi kertaa Extraligan vuosina 1995-1999 sekä vuonna 2001 kuudennen kerran seitsemässä vuodessa. Kaudella 2005-06 joukkue voitti karsintasarjan jäätyään Extraligassa 14:nneksi, mutta he putosivat talousongelmien takia. Joukkueen toiminta elvytettiin käyntiin vuonna 2008 uudella nykyisellä nimellään VHK Vsetín. 

## Mestaruudet
* **Tšekin mestaruus:** 6 (1995, 1996, 1997, 1998, 1999, 2001) 

## Joukkue kaudella 2025–2026

### Valmennus & Joukkueenjohto
* **Päävalmentaja:** Jiří Weintritt 
* **Apuvalmentaja:** Luboš Rob 
* **Maalivahtivalmentaja:** Dominik Gerža 
* **Fysiikka- & Videovalmentaja:** Tomáš Frolo 
* **Huoltopäällikkö:** Ondřej Lukáč 
* **Puheenjohtaja:** Petr Neumann 
* **Toimitusjohtaja:** Petr Marek 
* **Urheilutoimenjohtaja:** Radim Tesařík 

*Lähde: EliteProspects*

## Lähteet

## Aiheesta muualla
* Virallinen sivusto
Ted Bloecher

**Ted (Theoidore) Bloecher** (1929–2024) oli yhdysvaltalainen ufologi. Tutkija Jerome Clark kuvailee häntä kunnioitettavaksi kollegaksi  Bloecher perusti Civilian Saucer Intelligence-ryhmän, jota pidetään tärkeänä UFO-tutkimuksessa. 

1967, NICAP julkaisi Bloecherin *The UFO Wave of 1947* kirjan sadoista raporteista USA:ssa vuodelta 1947.Jacques Vallee tukee tätä raporttia. 

1970-luvulla hän liittyi tutkimusjärjestöihin MUFON ja CUFOS. 1980-luvulla hän lahjoitti arkistonsa CUFOS:lle.

Bloecher oli myös laulaja ja näyttelijä, elätti itsensä esiintyjänä 1950-luvun lopulta vuoteen 1973 ja palasi esiinttytmislavoille 1980-luvulla.

## Lähteet
*Clark, Jerome, *The UFO Encyclopedia: The Phenomenon from the Beginning, Volume 2, A-K* Detroit: Omnigraphics, 1998 (2nd edition, 2005),
Tyhjiöjuna

**Tyhjiöjuna** eli vakuumijuna on vielä toteuttamaton korkeanopeuksinen rautatieliikennemuoto. Tyhjiöjunat olisivat käytännössä Maglev-junia, jotka kulkisivat tunneleissa. Tunneleissa olisi alhainen ilmanpaine. Tämä vähentäisi ilmanvastusta ja mahdollistaisi parhaimmillaan 6&nbsp;000–8&nbsp;000 kilometrin tuntinopeuden. Tyhjiörautatien rakentaminen olisi erittäin kallista. Toiminnassa ollessaan juna kuluttaisi energiaa noin puolet normaalista sähköjunasta. Tyhjiöjunat voisivat vähentää lentokoneen käyttöä, koska niiden nopeus ylittäisi moninkertaisesti nykyisten lentokoneiden nopeuden.

Ajatus nopeista tunnelijunista esiteltiin jo 1900-luvun alkupuolella Bernhard Kellermannin kirjassa *Der Tunnel*. Ne nousivat julkisuuteen myös 1970-luvulla Robert F. Salterin kirjoitettua niistä artikkeleita.

Sveitsissä on suunniteltu Swissmetro-verkostoa. Suunnitelmat lienevät pisimmällä maailmassa, mutta edelleen kaukana toteutuksesta. 

On myös esitetty ajatusta Atlantin valtameren alittavasta rautatiestä. Tarkkaan ottaen kyseessä ei olisi tunneli, vaan muutaman kymmenen metrin syvyydessä kelluva putki. Tämän kaltainen juna mahdollistaisi matkan Lontoosta New Yorkiin noin tunnissa. Toistaiseksi ajatus on tieteiskuvitelman tasolla.
## Lähteet

## Aiheesta muualla
* Trans-Atlantic MagLev, Vacuum Tube Train, PopSci.com
Kanariansaarten lippu

**Kanariansaarten lippu** on Espanjalle kuuluvien Kanariansaarten symboli. Se hyväksyttiin käyttöön vuonna 1982. Se on vertikaalinen trikolori väreiltään vasemmalta oikealle valkoinen, sininen ja keltainen. Lipun värit on yhdistetty Kanariansaarten provinssien väreistä, Santa Cruz de Tenerifen provinssin väreistä (valkoinen ja sininen) ja Las Palmasin provinssin väreistä (sininen ja keltainen). Lipun keskellä on Kanariansaarten vaakuna.

## Katso myös
*Teneriffan lippu

## Lähteet
Timo Kukkonen

**Timo Kukkonen** (s. 16. elokuuta 1984) on suomalainen salibandyn pelaaja. Hän pelaa Oulun Luistinseurassa puolustajana. Ennen OLS:aan siirtymistä Kukkonen pelasi RSB-Teamissa ja OYUS:ssa.

Kukkonen on pelannut uransa aikana 43 runkosarjaottelua Salibandyliigassa.

## Lähteet

## Aiheesta muualla
* Kukkonen OLS:n sivuilla
Engel-palkinto

**Kirkkotaiteen Engel-palkinto** jaetaan Helsingin tuomiokirkkoseurakunnan seurakuntaneuvoston päätöksen mukaan taiteilijalle tai yhteisölle, joka on ansioitunut kirkkotaiteen alalla ja kirkkotilan rikastuttamisessa eri taiteenalojen keinoin.

Engel-palkinto perustettiin vuonna 1990, jolloin tuli kuluneeksi 150 vuotta Helsingin tuomiokirkon suunnittelijan Carl Ludvig Engelin kuolemasta. Palkintoa ei ole jaettu vuoden 2020 jälkeen ja sen tulevaisuus on epäselvä. 

## Palkinnon saaneet
* 1991: Cantores Minores -poikakuoro
* 1992: Maija Lavonen, tekstiilitaiteilija
* 1993: Sinfoniaorkesteri Vivo
* 1994: Eero Erkkilä, oopperalaulaja, Tapani Valsta, professori
* 1995: Jaakko Löytty, gospelmuusikko
* 1997: Tuula Mäkinen, arkkitehti
* 1999: Riikka Juvonen, kuvataiteilija
* 2000: Matti Ranin, näyttelijä
* 2001: Lauri Otonkoski, runoilija
* 2002: Vilhelm Helander, professori
* 2003: Jorma Pulla, entisöijä
* 2004: Lasten Keskus ry.
* 2006: Anna-Mari Kaskinen, kirjailija
* 2008: Seppo J. J. Sirkka, valokuvaaja
* 2010: Päikki Priha, tekstiilitaiteilija
* 2012: Klaus Härö, elokuvaohjaaja
* 2014: Mikki Kunttu, valotaiteilija
* 2016: Liisa Väisänen, symbolitutkija
* 2018: Petri Laaksonen, muusikko
* 2020: Ville Ranta, sarjakuvataiteilija

## Lähteet
Fauni-peikot

**Fauni-peikot** (tuotenimenä ”Fauni-Peikot”) ovat taiteilijapariskunta  Helena ja Martti Kuuskosken luomia peikkohahmoja. Ne syntyivät pehmoleluina 1950-luvulla. Aluksi peikkojen ompelu oli Helena Kuuskosken oma harrastus, mutta siitä syntyi yritys, joka suurimmillaan työllisti lähes 200 henkeä. Se toimi ensin Naantalissa,  sitten Tuusulassa ja lopulta Järvenpäässä, johon rakennettiin peikkoteeman ympärille myös elämyspuisto Peikkometsä. Yritys valmisti tekstiilejä ja miljoonia käsintehtyjä peikkoja, joita vietiin myös ulkomaille, samoin kuin muumi-nukkeja. Fauni-yritys lakkautettiin 1971. Helena Kuuskoski päätyi lapsineen Yhdysvaltoihin, missä he perustivat peikkoja myyvän yrityksen. Martti Kuuskoski jatkoi peikkojen tekemistä Suomessa, muun muassa Suomusjärvellä. Alkuperäisistä peikoista on tullut keräilykohteita.

Suosituin Kuuskoskien peikkohahmoista oli Sumppi, jota myytiin ulkomaita myöten. Vuonna 1965 Helsingissä jopa perustettiin lyhytikäinen Sumpit-niminen teiniyhtye, jonka esiintymisasut jäljittelivät Sumppi-peikkoa.

1980-luvun alussa Martti Kuuskoski perusti perheineen Peikkopuiston Jämsään, Himosvuoren kupeeseen. Himoksen kaikki rinteet nimettiin Fauni-Peikkojen mukaan. 

Varsinaisten Sumppi-tuotteiden ulkopuolella Peikot esiintyivät Mallasjuoman valmistaman Peikkojuoman etiketeissä. Ne seikkailivat myös sarjakuvassa Osuuspankin asiakaslehti *[[YV (lehti)|YV:ssä]]*, ja Osuuspankilla oli 1960-luvulla Sumppi-peikko-aiheisia säästölippaita.

Fauni-peikot tekivät paluun vuonna 2023 Kultasuklaa Oy:n suklaalevyjen muodossa.

## Lähteet

## Kirjallisuutta
* Ville Hänninen, Kadotettu peikkometsä. Suomen Kuvalehti 20/2015 s. 32-34
* Martti Kuuskoski, *Pyhän puun tarina*, kuvitus Auvo Taivalvuo. Omakustanne, Martti Kuuskoski. 1984
Diplocaulus

**Diplocaulus** on sukupuuttoon kuollut sammakkoeläin permikaudelta. Se oli pisimmillään 1,3 metriä pitkä.

*Diplocaulus* tunnetaan pitkistä ulostyöntymistä sen kallon sivuilla, joka aiheuttaa sen, että kallo on bumerangin muotoinen. Sen heikkojen raajojen ja lyhyen hännän takia on päätelty, että se ui tehden ylös-alas liikettä sen vartalolla, kuten valaat nykyään. Leveä pää auttoi olentoa liukumaan vedessä nopeasti. On myös päätelty, että pää toimi myös puolustusmekanismina. Jopa *[[Eryops megacephalus|Eryops megacephaluksen]]* olisi vaikea niellä yhtä leveäpäistä olentoa. *Diplocauluksen* lähisukulainen on *Diploceraspis*.

## Aiheesta muualla
*Black hills 
*Aito pääkallo
Québecin lippu

**Québecin lippu** on Québecin provinssin tunnus. Sen lempinimi on **Fleurdelisé**. Se hyväksyttiin provinssin viralliseksi lipuksi 21. tammikuuta 1948 Québecin alueparlamentin istunnossa. Lipussa on sinisellä taustalla valkoinen risti ja neljä valkoista liljaa. Päinvastoin kuin yleensä luullaan, lipun valkoinen risti viittaa Ranskan kuningaskuntaan ja liljat sinisellä pohjalla viittaavat Neitsyt Mariaan. Alun perin liljat olivat kulmissa osoittaen keskustaa kohti, mutta ne käännettiin nykyisille sijoilleen hyvin pian.
Ikuinen valehtelija

**Ikuinen valehtelija** (*As Young as You Feel*) on Harmon Jonesin ohjaama yhdysvaltalainen komediaelokuva vuodelta 1951. Sen pääosia näyttelevät Monty Woolley, Thelma Ritter ja Constance Bennett. Muissa rooleissa ovat muiden muassa David Wayne, Jean Peters ja Marilyn Monroe. Elokuvan käsikirjoituksesta vastasivat Paddy Chayefsky ja Lamar Trotti, joka myös tuotti elokuvan. Elokuvan tuotantoyhtiönä toimi 20th Century Fox.

*Ikuinen valehtelija* kertoo Woolleyn esittämästä 65-vuotiaasta John R. Hodgesista, joka joutuu tehtaasta eläkkeelle vasten tahtoaan ja tekee kaikkensa saadakseen työpaikkansa takaisin.

*Ikuinen valehtelija* on mustavalkoinen ja pituudeltaan 77 minuuttia. Se sai ensi-iltansa 15. kesäkuuta 1951 Los Angelesissa ja 2. elokuuta New Yorkissa. Suomessa elokuva saapui teattereihin 12. kesäkuuta 1953.

Elokuvan kuvauksissa ohjaajaystävänsä Elia Kazanin kanssa vieraillut kirjailija Arthur Miller kohtasi siellä ensimmäistä kertaa tulevan vaimonsa Marilyn Monroen.

## Rooleissa

## Lähteet

## Aiheesta muualla
* 
* 
* 
* ''Ikuinen valehtelija'' TCM Movie Databasessa 
*
Welcome Back My Friends to the Show That Never Ends

**Welcome back my friends to the show that never ends** on englantilaisen yhtyeen Emerson, Lake & Palmerin livealbumi vuodelta 1974.
## Kappaleet
Levy 1
# Hoedown - Emerson, Lake & Palmer, Copland, Aaron
# Jerusalem - Emerson, Lake & Palmer, Blake, William
# Toccata - Emerson, Lake & Palmer, Ginastera, Alberto
# Tarkus: Eruption/Stone of Years/Iconoclast/Mass/Manticore/Battlefield/E
# Take a Pebble/Still...You Turn Me On/Lucky Man

Levy 2
# Piano Improvisations: Fugue/Little Rock Getaway
# Take a Pebble (Conclusion) - Emerson, Lake & Palmer, Lake, Greg
# Medley: Jeremy Bender/The Sheriff
# Karn Evil 9: 1st Impression/2nd Impression/3rd Impression
Ross 248

**Ross 248** (tunnetaan myös nimellä **HH Andromedae**) on viileä ja tumma punainen kääpiötähti, joka sijaitsee Andromedan tähdistössä 10,3 valovuoden päässä Maasta. Tähti lähestyy Aurinkoa, ja sen säteisnopeus on noin -83 km/s. Sen arvioidaan korvaavan Proxima Centaurin Aurinkoa lähimpänä tähtenä 33&nbsp;000 vuoden kuluttua, jolloin se olisi noin 3,024 valovuoden etäisyydellä siitä. Tämän jälkeen tähti alkaa kuitenkin etääntyä Auringosta nopeasti, ja 42&nbsp;000 vuoden kuluttua Proxima Centaurista tulee jälleen Aurinkoa lähin tähti.

Vuonna 1977 laukaistu avaruusluotain Voyager 2 on matkalla tähden suuntaan, ja ohittaa sen 40&nbsp;000 vuoden kuluttua noin 1,7 valovuoden etäisyydeltä.

## Katso myös
*Luettelo lähimmistä tähdistä

## Lähteet
Panaman lippu

**Panaman lippu** on Panaman symboli, joka hyväksyttiin 4. marraskuuta 1904. 

## Historia
Itsenäisen Panaman alkuperäisen lipun suunnittelijasta on joskus kiistelty. Alkujaan sen suunnittelijana pidettiin maan ensimmäistä presidenttiä  Manuel Amador Guerreroa. Myöhempien tutkijoiden mukaan sen suunnitteli kuitenkin hänen poikansa Manuel Amador Terreros. Presidentin vaimoa Maria Ossa de Amadoria on puolestaan joskus pidetty ensimmäisen lipun ompelijana. Joidenkin tutkijoiden mukaan tämä ei kuitenkaan ollut mahdollista, sillä presidentin vaimo ei osannut ommella, eikä hänellä ollut ompelukonetta. Alkuperäistä lippua käytettiin 3. marraskuuta – 20. joulukuuta 1903, jonka jälkeen sen neljä ruutua vaihdettiin tuntemattomasta syystä ylösalaisin eli nykyiseen järjestykseensä. Tämä lippu virallistettiin lailla 4. kesäkuuta 1904. 

Alkuperäistä lippua on säilyttänyt Instituto Nacional de Panama. Hyvin huonoon kuntoon vuosien saatossa päässyttä lippua entisöi alan ammattilainen Antón Rajer vuonna 2005 ja se on ollut myöhemmin näytteillä.

Ennen maan itsenäistymistä Panamalla oli ollut viisi eri lippua vuosien 1821 ja 1903 välillä. Ne kaikki kuvasivat Panaman asemaa osana Kolumbiaa. Ensimmäinen lippu 1821–1834 oli Panaman maakunnan lippu ja toinen 1834–1855 maakunnan lippu osana Uuden Granadan tasavaltaa. Kolmas vuosina 1855–1861 oli Panaman lippu Kolumbian osavaltiona ja neljäs jälleen maakuntana 1861–1886. Viides vuosina 1886–1903 oli jälleen osavaltion lippu. Philippe Bunau-Varilla oli hieman ennen Panaman itsenäisyyttä ehdottanut omaa lippuaan, jota pidettiin kuitenkin liiaksi Yhdysvaltain lipun kaltaisena.


Flag of Panama (1903).svg|Alkuperäinen lippu ruutujen alkuperäisessä järjestyksessä.
Flag of Panama (Bunau-Varilla proposal).svg|Philippe Bunau-Varillan ehdottama lippu.


## Symboliikka
Lippu on jaettu neljään yhtä suureen kenttään; ylhäällä oikealla oleva kenttä on punainen, alhaalla vasemmalla on sininen kenttä. Muut kentät ovat valkoisia, vaikkakin ylhäällä vasemmalla olevassa valkoisessa kentässä on sininen viisisakarainen tähti ja alhaalla oikealla olevassa on punainen tähti. Panaman lippu onkin ainoa itsenäisen valtion lippu, jossa on kuvattuna erivärisiä tähtiä. Lipun värit symboloivat valtion perustamisaikojen pääpuolueita: liberaaleja (sininen) ja konservatiiveja (punainen). Valkoinen edustaa rauhaa. Sininen tähti edustaa puhtautta ja rehellisyyttä, punainen tähti valtion auktoriteettia ja lakia. Panaman itsenäistymisen aikoihin lipun väreillä oli suosittu vaihtoehtoinen selitys. Sen mukaan sininen kuvasi Tyyntämerta ja Karibianmerta, kun taas punainen edusti itsenäisyyden puolesta vuodatettua verta.

Vuonna 2013 säädetyn lain mukaan 4. marraskuuta on Panaman kansallissymbolien päivä. 

## Lähteet
Bartholomew Sulivan

**Bartholomew James Sulivan** (18. marraskuuta 1810 Tregew, lähellä Falmouthia – 1. tammikuuta 1890 Bournemouth) oli brittiläinen amiraali ja hydrografi.

Sulivanin isä oli vara-amiraali Thomas Ball Sulivan. Vuosina 1831–1836 Sulivan toimi Robert FitzRoyn alaisuudessa HMS ''Beaglen'' luutnanttina samalla maailmanympärimatkalla, johon myös Charles Darwin osallistui. Ison-Britannian sekaantuessa Uruguayn sisällissotaan Sulivan osallistui vuonna 1845 piiritetyn Montevideon puolustukseksi käytyyn meritaisteluun argentiinalaisia vastaan. Hän palveli joitain vuosia Falklandsaarilla, ja erottuaan välillä laivastosta hän asui siellä perheineen vuosina 1848–1851. Hänen poikansa oli ensimmäinen Falklandsaarilla syntynyt Ison-Britannian kansalainen. Sulivan ja Darwin pysyivät elinikäisinä ystävinä, ja Sulivan lähetti Darwinille Falklandsaarilta keräämiään fossiileja.

Krimin sodan aikana Britannian kuninkaallisen laivaston hydrografi Sir Francis Beaufort lähetti Sulivanin avustamaan Charles Napierin komentamaa Itämeren-laivastoa Suomen vaikeakulkuisten aluevesien kartoituksessa. Hän toimi samalla HMS ''Lightningin'' kapteenina. Elokuun 1854 Bomarsundin taistelussa Sulivan luotsasi brittien ja ranskalaisten sotalaivat kapean Ängösundin salmen läpi Lumparnille taisteluasemiin. Hän myös laati elokuun 1855 Viaporin pommituksen taistelusuunnitelman.

Vuosina 1856–1865 Sulivan oli Board of Traden jäsen, mutta joutui jättämään paikkansa terveyssyistä. Hän siirtyi vuonna 1863 laivaston reserviin kontra-amiraalina. Hänet ylennettiin reservissä vara-amiraaliksi 1870 ja amiraaliksi 1877.

Galápagossaariin kuuluva saari Bartolomé on nimetty Sulivanin mukaan.

## Lähteet
Norihito Kobayashi

**Norihito Kobayashi** (s. 4. toukokuuta 1982) on entinen japanilainen yhdistetyn hiihtäjä.

Kobayashi voitti yhdistetyn joukkuekilpailussa kultaa Liberecin MM-kilpailuissa 2009. Samoissa kisoissa hän sijoittui normaalimäen Gundersen-kilpailussa viidenneksi, mikä on hänen vuonna 2001 alkaneen arvokisauransa paras henkilökohtainen saavutus. Liberecin suurmäen Gundersen-kilpailussa hän sijoittui 16:nneksi ja yhteislähtökilpailussa 17:nneksi.

Salt Lake Cityn 2002 olympialaisissa Kobayashi sijoittui sprintissä 17:nneksi. Torinon 2006 olympialaisissa hän oli normaalikilpailussa 16:s, sprintissä 18:s ja joukkuekilpailussa viides. Vancouverissa 2010 hän sijoittui normaalimäen Gundersen-kilpailussa seitsemänneksi. Nuorten MM-kilpailuissa 2001 hän voitti normaalikilpailussa kultaa ja sprintissä pronssia.

Maailmancupissa Kobayashi sijoittui ensimmäisen kerran kymmenen parhaan joukkoon Harrachovissa 21. tammikuuta 2006 ollessaan sprinttikilpailussa neljäs. Hän sijoittui neljänneksi myös Seefeldin sprintissä 26. tammikuuta 2008. Nämä ovat hänen parhaat maailmancupsijoituksensa.

## Lähteet
*
Punaisen tähden stadion

**Punaisen tähden stadion** () eli **”Marakana”** on Serbian pääkaupungissa Belgradissa sijaitseva urheilustadion.

Stadion vihittiin käyttöön vuonna 1963. Sen nykyinen kapasiteetti on noin 55&nbsp;538.

Stadionia käytetään pääasiassa jalkapalloon. Se on Punaisen tähden ja Serbian maajoukkueen kotikenttä. Stadion oli 1976 EM-kilpailujen päänäyttämö. Sillä pelattiin myös Euroopan cupin loppuottelu vuonna 1973 ja UEFA-cupin toinen loppuottelu vuonna 1979.
Lee Pace

**Lee Grinner Pace** (s. 25. maaliskuuta 1979 Chickasha, Oklahoma, Yhdysvallat) on yhdysvaltalainen näyttelijä. Hänet tunnetaan parhaiten pääroolistaan televisiosarjassa *[[Pushing Daisies]]*, haltiakuningas Thranduilin roolista Peter Jacksonin ohjaamassa ''Hobitti''-elokuvatrilogiassa, sekä Ronan Syyttäjän roolista elokuvissa *[[Guardians of the Galaxy]]* ja *[[Captain Marvel (elokuva)|Captain Marvel]]*. Näiden lisäksi Pace on esiintynyt muun muassa elokuvissa *[[Infamous (elokuva)|Infamous]]*, *[[The Fall (elokuva)|The Fall]]*, *[[Twilight – Aamunkoi]]*, *[[A Single Man]]* ja *[[Lincoln (vuoden 2012 elokuva)|Lincoln]]*, sekä televisiosarjoissa *[[Wonderfalls]]*, ''Halt and Catch Fire'', ja ''Foundation''.  

## Ura

### Elokuvaroolit

### TV-roolit

## Lähteet

## Aiheesta muualla

*
Edward Forbes

**Edward Forbes** (12. helmikuuta 1815 – 18. marraskuuta 1854) oli brittiläinen luonnonhistorioitsija ja meribiologi. Hän toimi Geological Society of Londonin kuraattorina ja botaniikan professorina Lontoon King’s Collegessa. Forbes kartoitti kasvi- ja eläinlajien levinneisyyksiä Britanniassa ja yhdisti ne geologisiin tapahtumiin.

Forbes oli mukana HMS ''Beaconin'' matkalla Aigeianmerellä 1841. Tutkimusmatkalla nostettiin ruoppausnäytteitä eri syvyyksistä. Forbes havaitsi, että meren eliöiden määrä ja koko väheni syvyyden kasvaessa. Tästä hän johti ns. atsoottisen hypoteesin (*Azoic hypothesis*, myös *Abyssus theory*), jonka mukaan yli 300 sylen syvyydessä (n. 550 metriä) vedenpinnan alla ei ole lainkaan elämää. Teoria kumottiin vasta 1860-luvulla, kun norjalainen meribiologi Michael Sars kuvaili yhdeksäätoista yli 300 sylen syvyydessä elävää lajia.

Forbes auttoi Thomas Henry Huxleya julkaisemaan tämän tutkimustuloksia eräältä matkalta, mikä auttoi Huxleyn valinnassa Royal Societyn jäseneksi.

## Lähteet
Down House

**Down House** on Charles Darwinin entinen kotitalo Isossa-Britanniassa. Se sijaitsee Downen kylässä noin 23 km Charing Crossista, Lontoosta itään. Juuri tässä talossa Darwin kehitteli sittemmin kuuluisaksi tullutta evoluutioteoriaansa. Talo rakennettiin alun perin maalaistaloksi vuonna 1650, ja sitä laajennettiin vuonna 1778. Charles ja Emma Darwin yhdessä silloisten lastensa William Erasmus Darwinin ja Anne Darwinin kanssa muuttivat taloon vuonna 1842. Sekä Charles että Emma Darwin kuolivat talossa. Vuosina 1907-1922 talossa toimi paikallinen tyttökoulu. Vuodesta 1929 lähtien talossa on toiminut Charles Darwin -museo. Down House on yleisölle avoin helmikuun ensimmäisestä keskiviikosta yleensä aina viimeiseen sunnuntaihin ennen joulua. Taloa ylläpitävä järjestö hakee sille maailmanperintökohteen statusta.

## Lähteet
Taihei Katō

**Taihei Katō** (, s. 30. heinäkuuta 1984) on japanilainen yhdistetyn hiihtäjä.

Katō voitti yhdistetyn joukkuekilpailussa kultaa Liberecin MM-kilpailuissa 2009. Samoissa kisoissa hän sijoittui suurmäen Gundersen-kilpailussa 23:nneksi sekä yhteislähtökilpailussa 27:nneksi.

Katō kilpaili aikuisten arvokilpailuissa ensimmäisen kerran Sapporon MM-kilpailuissa 2007 ja sijoittui normaalikilpailussa 27:nneksi, sprintissä 32:nneksi sekä joukkuekilpailussa kahdeksanneksi. Vancouverin olympialaisissa 2010 hän oli normaalimäen Gundersen-kilpailussa 24:s, suurmäen Gundersen-kisassa 30:s ja joukkuekilpailussa kuudes. Oslon MM-kilpailuissa 2011 hän sijoittui suurmäen Gundersen-kilpailussa 25:nneksi ja joukkuekilpailussa viidenneksi. Val di Fiemmen MM-kilpailuissa 2013 hän oli normaalimäen Gundersen-kilpailussa kuudes, suurmäessä 13:s sekä joukkuekilpailussa ja joukkuesprintissä neljäs.

Maailmancupissa Katō on parhaimmillaan sijoittunut kolmanneksi Oslon normaalikilpailussa 10. maaliskuuta 2012 ja Lahdessa 8. maaliskuuta 2013.

## Lähteet
*
Søren Rasted

**Søren Nystrøm Rasted** (s. 13. kesäkuuta 1969 Blovstrød) on tanskalainen muusikko, tuottaja ja lauluntekijä. Hän oli yksi eurodanceyhtye Aquan neljästä jäsenestä. Ystävyyssuhde Rastedin ja Aquan solistin Lene Grawford Nystrømin kanssa oli eräs syy Aquan hajoamiseen vuonna 2001. Søren ja Lene menivät naimisiin toukokuun 22. päivänä 2001 Las Vegasissa. Sen jälkeen pari muutti pysyvästi Tanskaan, jossa heille syntyivät lapset India (2004) ja Billy (2006). Rasted soittaa koskettimia, kitaraa ja laulaa.

## Musiikkiura

Søren Rasted muistetaan tanskalais-norjalaisesta Aqua-yhtyeestä. Søren ja hänen ystävänsä Claus Norréen kirjoittivat kaikki kappaleet yhtyeen Aquarium- ja Aquarius-levyille. Aqua syntyi vuonna 1994 ja hajosi vuonna 2001. Yhtye teki paluun vuoden 2008 Gron concert -kiertueella. Yhtye myi yli 28 miljoonaa levyä ympäri maailmaa ja pääsi Guinnessin ennätyskirjaan kolmella "itse miksatulla" listaykkösellä Britanniassa. Rasted on saanut yli 140 kulta- ja platinalevyä ja ansainnut timanttilevyn Kanadassa miljoonalla myydyllä levyllä, parhaan laulunkirjoittajan/tuottajan tittelin lisäksi. Aqua ilmoitti paluustaan live-bändinä vuonna 2008.

Vuonna 2004 Rasted julkaisi albumin "Lazyboy TV" Lazyboyn nimellä 15 maassa. Rasted on työskennellyt tuottajana ja laulunkirjoittajana tanskalaisille artisteille ja muille, esimerkiksi vuonna 2003 Popstars-kisan voittajalle Jonille levyn ja sävelsi myös tanskalaiselle Sanne Salomonsenille singlen "Teardrops in heaven". Rasted on myös tanskalaisen Hej Matematik -yhtyeen jäsen. Vuonna 2006 hän teki musiikkia Tanskan kuninkaalliselle oopperalle balettiin nimeltä "American Mixtures".
Frans Ekebom

**Frans Oskar Ekebom** (8. marraskuuta 1889 Helsinki – 30. maaliskuuta 1965 Helsinki) oli suomalainen elokuvaaja, joka vastasi kuvauksesta useissa kotimaisissa elokuvissa 1910-luvulta 1930-luvulle.

Ekebom aloitti uransa vuonna 1911 ja toimi vuosina 1918–1919 Biografi Oy:ssä sekä vuosina 1919–1930 Suomi-Filmissä. Hänn kuvasi useita mykkäelokuvia, kuten *[[Ollin oppivuodet (elokuva)|Ollin oppivuodet]]* (1920), *[[Pohjalaisia (vuoden 1925 elokuva)|Pohjalaisia]]* (1925) sekä *[[Kahden tanssin vällillä]]* (1930). Ura jatkui myöhemmin Jäger-Filmin, Adams-Filmin sekä Karhu-Filmin tuotannoissa. Ekebom on kuvannut satoja dokumenttielokuvia sekä parikymmentä pitkää elokuvaa. Hänen viimeiseksi elokuvaksi jäi Tapio Ilomäen ohjaustyö *[[Mies Marseillesta]]* vuodelta 1937.

Ekebomh on haudattu Malmin hautausmaalle Helsinkiin.

## Palkinnot ja tunnustukset
; Lähde
* Jussi-palkintotilaisuus 1949: kunniakirja tunnustukseksi kuvaustyöstä, erityisesti *Ollin oppivuosien* (1920) kuvauksesta.
* Elokuva-alan hopeinen ansiomerkki 1956.

## Lähteet

* 
* 

### Viitteet
Yūsuke Minato

**Yūsuke Minato** (, s. 15. maaliskuuta 1985) on japanilainen yhdistetyn hiihtäjä.

Minato voitti yhdistetyn joukkuekilpailussa kultaa Liberecin MM-kilpailuissa 2009. Samoissa kisoissa hän sijoittui normaalimäen Gundersen-kilpailussa kuudenneksi, suurmäen vastaavassa kilpailussa yhdeksänneksi ja yhteislähtökilpailussa 15:nneksi.

Minato kilpaili aikuisten arvokilpailuissa ensimmäisen kerran Sapporon MM-kilpailuissa 2007 ja sijoittui normaalikilpailussa 40:nneksi. Vuoden 2007 universiadeissa hän voitti sprintissä kultaa, normaalikilpailussa hopeaa ja joukkuekilpailussa pronssia. Nuorten MM-kilpailussa hän sijoittui joukkuekilpailussa parhaimmillaan kuudenneksi vuonna 2002 sekä henkilökohtaisessa normaalikilpailussa kymmenenneksi vuonna 2003.

Maailmancupin osakilpailuissa Minato on parhaimmillaan sijoittunut 11:nneksi kerran kausilla 2009–2010 ja 2011–2012.

## Lähteet
*